EGFL's budget for 2016 omfattede både Kommissionens seneste skøn over de bevillinger, der vil være behov for til at finansiere de forventede udgifter til markedsforanstaltninger og direkte betalinger, skønnene over de formålsbestemte indtægter, der forventes opkrævet i løbet af det pågældende regnskabsår, og fremførslen af saldoen af formålsbestemte indtægter, der er til rådighed fra det foregående regnskabsår. Kommissionen tog i sit forslag vedrørende bevillingerne på EGFL's budget for 2016 hensyn til de forventede samlede formålsbestemte indtægter og anmodede i budgetforslaget for 2016 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter.

På grundlag af bestemmelserne i artikel 43 i forordning (EU) nr. 1306/2013 betragtes indtægter fra finansielle korrektioner i henhold til beslutninger om efterprøvende regnskabsafslutning, indtægter fra uregelmæssigheder og indtægter fra mælkeafgiften som formålsbestemte indtægter, der skal anvendes til finansiering af EGFL-udgifter. I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår. Det skal bemærkes, at 2016 er det sidste år, hvor indtægterne fra mælkeafgiften opkræves, eftersom mælkekvoterne udløb den 31. marts 2015.

Denne rapport er en ajourføring af den foreløbige gennemførelse af budgettet for Den Europæiske Garantifond for Landbruget (EGFL) for 2016. I bilag 1 præsenteres en sammenligning mellem den faktiske udnyttelsesgrad af EGFL's budget for perioden 16. oktober 2015 - 31. maj 2016 og den forventede udgiftsprofil. Sidstnævnte følger af anvendelsen af indikatoren på budgetbevillingerne. Indikatoren fastsættes på grundlag af bestemmelserne i artikel 28 i forordning (EU) nr. 1306/2013 om finansiering, forvaltning og overvågning af den fælles landbrugspolitik.

Dette er virkningen af et langsommere forbrug for de forskellige ordninger, der finansieres over denne artikel. Det skal bemærkes, at der ikke kunne foretages et rimeligt skøn over forbrugstempoet for budgetbevillingerne til de kriseforanstaltninger, der er til rådighed under producentorganisationernes driftsfonde og andre foranstaltninger inden for sektoren for frugt og grøntsager. Det er derfor sandsynligt, at det vil afvige fra de formodede forbrugsprofiler, der er grundlaget for disse artiklers indikator.

En fodnote * i den foreløbige gennemførelsestabel i bilag 1 viser, hvad situationen ville have været, hvis indikatoren var blevet anvendt på de samlede bevillinger under denne artikel, herunder de formålsbestemte indtægter på 600 mio. EUR. Hvis indikatoren således var blevet anvendt på de samlede midler, der forventes at være til rådighed under denne artikel (1 211,8 mio. EUR), ville der fremkomme et underforbrug på -308,1 mio. EUR.

Den foreløbige gennemførelse af budgettet for perioden 16. oktober 2015 - 31. maj 2016, som er fremlagt i bilag 1, sammenlignes med den udgiftsprofil, der baseres på den indikator, der er fastsat i overensstemmelse med artikel 28 i forordning (EU) nr. 1306/2013. I det følgende anføres korte bemærkninger til de budgetartikler, der udviser de største afvigelser mellem de faktisk afholdte udgifter og de dertil svarende bevillinger på budgettet for 2016.

Af bilag 2, som viser den foreløbige gennemførelse af 2016-budgettet frem til den 31. maj 2016, fremgår budgetbevillingerne på artikelniveau til sektoren for frugt og grøntsager og for afkoblede direkte betalinger uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 611,8 mio. EUR og 34 269,2 mio. EUR. Sammen med indtægterne til disse artikler er beløbene i budgettet for 2016 på i alt 1 211,8 mio. EUR for frugt og grøntsager og 36 649,2 mio. EUR for afkoblede direkte betalinger.

–898 mio. EUR til driftsfondene for producentorganisationer i sektoren for frugt og grøntsager,

–600 mio. EUR blev afsat til driftsfondene for producentorganisationer i sektoren for frugt og grøntsager, og

Hovedårsagen til udnyttelsesgraden under denne artikel kan tilskrives fremskridtene med gennemførelsen og anvendelsen af den målrettede støtte til husdyrsektorene. Bevillingerne på 420 mio. EUR til støtteordningen er blevet opført under budgetpost 05 02 12 99 – Andre foranstaltninger for mælk og mejeriprodukter. Eftersom medlemsstaterne kan tildele støtten til producenter i alle husdyrsektorer, vil bevillingsforbruget under denne artikel imidlertid blive lavere, og der skal derfor afsættes de nødvendige midler til at dække udgifter, der er anmeldt under andre artikler.

For så vidt angår forbrugshastigheden anslås det ud fra Kommissionens indikator, at udgifterne vil blive ligeligt fordelt over støtteberettigelsesperioden indtil 30. juni 2016, mens medlemsstaternes gennemførelse hovedsagligt er koncentreret i slutningen af støtteberettigelsesperioden. Det nuværende underforbrug anses for at være midlertidigt, og gennemførelsesudsigterne for denne artikel er positive og overvåges nøje af Kommissionens tjenestegrene.

3.1.4.Okse- og kalvekød (+ 4,9 mio. EUR) og svinekød, æg og fjerkræ (+ 24,3 mio. EUR)

Overforbruget i disse artikler er et spejlbillede af det underforbrug af for mælk og mejeriprodukter, der følger af anvendelsen af den målrettede støtte til husdyrsektoren. De anmeldte udgifter for disse sektorer vil blive dækket ved hjælp af overførsler fra bevillinger, som er til rådighed for denne foranstaltning i artikel 05 02 12.

3.2.Direkte betalinger

Forbruget af bevillinger til direkte støtte var 7 609,9 mio. EUR lavere end indikatorniveauet pr. 31. maj 2016.

3.2.1.Afkoblet direkte støtte (-7 168,9 mio. EUR i forhold til de vedtagne bevillinger)

Hvad angår de vedtagne bevillinger, er ovenstående udnyttelsesgrad ikke fuldt ud indikativ på grund af udgifterne til grundbetalingsordningen, der finansieres med både de vedtagne budgetbevillinger og de formålsbestemte indtægter til denne ordning på budgettet for 2016. (NB: se yderligere oplysninger i punkt 2 ovenfor). Udnyttelsesgraden er resultatet af anvendelsen af indikatoren for perioden indtil den 31. maj 2016 på de vedtagne budgetbevillinger, der ikke omfatter de formålsbestemte indtægter til denne artikel.

En fodnote * i den foreløbige gennemførelsestabel i bilag 2 viser, hvad situationen ville have været, hvis indikatoren var blevet anvendt på de samlede bevillinger, der forventes at være til rådighed for at kunne finansiere afkoblede direkte betalinger. Hvis indikatoren således var blevet anvendt på de samlede midler på 36 649,2 mio. EUR, der forventes at være til rådighed for afkoblede direkte betalinger, ville der fremkomme et underforbrug på – 9 525,3 mio. EUR.

Denne betydelige afvigelse i udnyttelsesgraden for afkoblede direkte betalinger skyldes hovedsagelig de midlertidige forsinkelser af administrativ art hos flere medlemsstater i det første år for gennemførelsen af de nye ordninger for direkte betalinger. Siden den 29. februar 2016 har medlemsstaterne allerede i høj grad genvundet deres gennemførelsesmønster for den afkoblede direkte støtte og 73 % af de disponible bevillinger, herunder de formålsbestemte indtægter, er blevet udbetalt.

Kommissionen overvåger hver måned nøje medlemsstaternes gennemførelsesniveauer og prognoser for fremtidige udgifter og anser på nuværende tidspunkt denne afvigelse for at være midlertidig og forventer, at de afkoblede direkte betalinger vil blive gennemført som forudset i 2016-budgettet.

3.2.2.Anden direkte støtte (- 440,9 mio. EUR i forhold til de vedtagne bevillinger)

Dette underforbrug af vedtagne budgetbevillinger til andre direkte betalinger i forhold til udgiftsprofilen for den fastlagte indikator skyldes også midlertidige forsinkelser af administrativ art hos flere medlemsstater i det første gennemførelsesår, navnlig for den frivillige ordning for koblet støtte, der er en del af de nye ordninger for direkte betalinger. Også i denne budgetartikel mindskes kløften mellem det teoretiske forbrug som følge af anvendelsen af indikatoren og den faktiske gennemførelse gradvist, idet medlemsstaterne har foretaget næsten 80 % af betalingerne.

Udviklingen i gennemførelsen af udgifter overvåges nøje af Kommissionen, som på nuværende tidspunkt forventer fuld gennemførelse af 2016-budgettet for andre direkte betalinger.

4.Forbrug af formålsbestemte indtægter til EGFL

Tabellen i bilag 1 viser, at formålsbestemte indtægter på 2 055,1 mio. EUR var blevet opkrævet pr. 31. maj 2016. Det drejer sig om følgende:

–indtægterne fra korrektioner i forbindelse med regnskabsafslutningen og den efterprøvende regnskabsafslutning beløb sig til 1 174,8 mio. EUR, og der forventes stadig at indgå yderligere beløb som følge af gennemførelsen af Kommissionens gennemførelsesafgørelse (ad hoc 51) inden regnskabsårets udgang

–indtægterne fra uregelmæssigheder beløb sig til 67,6 mio. EUR, og der forventes også yderligere beløb ved regnskabsårets udgang, og

–alle indtægterne fra mælkeafgiften er på nuværende tidspunkt opkrævet og beløber sig til ca. 812,7 mio. EUR.

Endelig beløb de formålsbestemte indtægter, der blev fremført fra 2015 til 2016, sig til 896,4 mio. EUR.